Rue de l’Arbre-Sec

Rue de l’Arbre-Sec (ulica U suchého stromu) je ulica v Paríži. Nachádza sa v 1. obvode.

 Poloha 
Ulica vedie od Rue des Prêtres-Saint-Germain-l'Auxerrois, s ktorou tvorí križovatku, ktorá sa nazýva Place de l'École. Smeruje severným smerom, zhruba vo svojej polovici kríži Rue de Rivoli a končí na Rue Saint-Honoré, na ktorú je kolmá.

 Dejiny 
Pôvod názvu ulice nie je úplne objasnený. Mohol vzniknúť buď podľa znamenia podniku (obchodu, hostinca), ktorý sa tu nachádzal, alebo ako prezývka šibenice na severnom konci ulice.

Rue de l'Arbre-Sec je doložená už v 13. storočí, kedy sa nachádzala vo vnútri stredovekých mestských hradieb postavených v 10. storočí. Ich zvyšky sa našli na križovatke s ulicou Rue de Rivoli počas vykopávok v roku 2009.

 Zaujímavé stavby 
 Fontána Croix du Trahoir zo 17. storočia na rohu ulice Rue Saint-Honoré
 Kostol Saint-Germain l'Auxerrois, ktorý do ulice smeruje presbytériom. Vonkajšia apsida má zaujímavú výzdobu. Na obvode centrálnej kaplnky je vlys tvorený časťami kaprov (hlavy, tela a chvostu). Kaplnka pochádza z roku 1505 a financoval ju bohatý súkenník menom Tronson
 Obchodný dom La Samaritaine (zadný trakt)

 Iné projekty 

 Externé odkazy 
 Ulica na stránkach Paríža 

 Zdroj 


Arbre-Sec